Da Nauman Belarus is seitn Middloita iwaliefat und is im 19.xa0Joahhundat oigmein gebreichlich wuan. De deitsche Iwasetzung vo Belarus in „Weißa Rus“ is olladings ungenau. Rus woa da ostslawische Nauman fia skandinavisch-slawische Herrschoftsgebiet wia in Kiewer Rus, wo des Laund seid da Grindung dazua gheat hod. S Adjektiv „bely“ hod im Middloita geografisch „westlich“ und/oda „neadlich“ gmaant, Belarus suit ma demnoch mid „Westlicha Rus“ iwasetzn. Olladings gibts in Weißrusslaund söwa no aundare Aunsichtn iwa de Bedeitung. Zweng dem is de Vawendung vom Wuat Belarus guat, waumma Unkloarheitn vanmeidn wü. Olladings wiad im Deitschn de Bezeichnung Weißrussland traditionöö vawendt. De weißrussischn offiziöön Stöön und aa de deitsche Diplomatie vawendn in offiziölle deitschsprochige Text in Nauman Belarus, damit mas bessa vo Russland untascheidn kau. Lautn Auswärtign Aumt kaunn auf Laundkoatn und in net-diplomatischn Textn noch wie vua da traditionölle Nauman Weißrussland vawendt wean.